তথ্যভাণ্ডার সুরক্ষার প্রশ্নে ভারতকে সাবধানে পা ফেলতে হবে। ভেবে দেখা যেতে পারে, আমরাইউরোপীয় ইউনিয়নের মডেল অনুসরণ করতে পারি কিনা।এ বছর মে মাসে ইইউ তাদের নতুন তথ্য সুরক্ষা আইন প্রকাশ করেছে। এখানে তথ্যের অবাধ চলাচলের ওপর সরাসরি নিষেধাজ্ঞা জারি করা হয়নি। ইইউ-তে উদ্ভূত তথ্য শুধুমাত্র সেই দেশেই রাখা যাবে, যেখানকার তথ্যসুরক্ষার মান ইউ-র মানের সঙ্গে সাযুজ্যপূর্ণ। এই মডেল, আমাদের দেশের সব ধরনের তথ্যপ্রযুক্তি কোম্পানির কাছে গ্রহণযোগ্য হয় কিনা দেখা যেতে পারে। মনে হয় না, এত সব বিতর্ক পেরিয়ে এই লোকসভা এই আইন পাশ করতে পারবে।এর জন্য আমাদের বোধ হয় আগামী লোকসভার দিকে তাকিয়ে থাকতে হবে।